Bumm.sk | Felmérés: A Háló a KDH és a Híd együtt már lekörözné Ficó pártját
2015. április 30. csütörtök - 16:24
Az eCall Slovakia közvélemény-kutatása szerint a Smer még mindig vezet 29,6 százalékkal, de a Háló, a KDH és a Híd együtt már nagyobb preferenciával rendelkezik tőle. Az is SNS bent van a parlementben az MKP nem jutna be. A kutatásban azt is megvizsgálták, mennyire elégedettek az emberek a politikai helyzettel. 80 százalék nyilatkozott úgy, hogy nincs kibékülve a politikával.
A kutató intézet április 16. és 24.között végezet közvélemény-kutatást. 1155 személyt kérdeztek meg.
A felmérés szerint, ha a választásokat április 25-én tartották volna, akkor a szavazók 29,5 százaléka voksolt volna a Smerre. A jelenlegi kormánypárt a többi intézet korábi felméréséhez képest sokat vesztett népszerűségéből.
A második helyezett a Háló párt lett 13,2 százalékkal. Őt követi a bronzérmes KDH akire a választók 10,5 százaléka adta volna a voksát. A negyedik helyen csak kevéssel marad le a Híd, amely 9,8 százalékot fogott.
A Szlovák Nemzeti Pártnak (SNS) is nyolc százalékot mért az intézet, amivel hosszú évek után újra visszakerülhetnének a parlamentbe. A törvényhozásba az Egyszerű Emberek (OĽaNO) pártja is küldhetne képviselőket, a felmérés szerint rájuk 6,6 százalék szavazna. Hetedik pártként pedig a Szabadság és Szolidaritás párt jutna a parlamentbe, ők pont a küszöb feletti értéket, 5,3 százalékot értek el.
A felmérés szerint azonban az MKP, a NOVA és az SDKÚ is kint maradna a parlamentből.
A megkérdezettek 11,5 százaléka nem menne el szavazni, 25,5 százaléka pedig nem akarta, vagy nem tudta megmondani, hogy kire szavazna.
Az intézet a következő kérdést tette fel a válaszadóknak telefonon:
"Ha a parlamenti választások ezen a szombaton lennének, melyik politikai pártra, vagy mozgalomra szavazna?"
A megkérdezetteknek spontán választ kellett, adnia, ez ezt jelenti, hogy a kérdezés után nem kínáltak fel válaszlehetőségeket.
80 százalék elégedetlen a politikai helyzettel
A felmérésben arra is kitértek, hogy mennyire elégedettek az emberek a jelenlegi politikai helyzettel. A következő kérdést tették fel a válaszadóknak:
"Az érdekelne minket, hogy miként érzékeli a jelenlegi politikai helyzetet Szlovákiában. Döntő mértékben elégedett vele, inkább elégedett vele, inkább nem elégedett vele, vagy döntő mértékben elégedetlen vele?"
A megkérdezettek több mint fele, pontosan 54 százaléka válaszolt úgy, hogy döntően elégedetlen a jelenlegi politikai helyzettel. További 26 százalék válaszolt úgy, hogy inkább elégedetlen vele. A kérdésre nyolc százalék nem akart, vagy nem tudott válaszolni.